tartuNLP/wikipedia-smugri-20251201 huggingface dataset:
Kariibi mere saared

Kariibi mere saared on Kesk- ja Lõuna-Ameerika vahele jäävas Kariibi meres asuvad saared. Suurem osa neist kuulub kahte saarteahelasse: Suured Antillid (Kuuba, Haiti ja Puerto Rico) piiravad Kariibi merd põhjast, neist põhja jäävad Mehhiko laht ja Atlandi ookean; Väikesed Antillid piiravad Kariibi merd idast ja neist itta jääb samuti Atlant. Saared on saanud nime kariibide järgi, kes olid 15. sajandil sealkandis elutsenud indiaanihõim.
Kariibi mere saared olid esimene osa Ameerika kontinendist, milles avastas Christoph Kolumbus 1492. aastal. Järgnevate sajandite vältel jagunesid need mitme Euroopa koloniaalriigi vahel. Tänapäeval kuulub Kariibi mere saartest Euroopa riikidele vaid osa, samas asub saartel mitu iseseisvunud väikeriiki, mille poliitiline olukord on üpris erinev. Suurimad neist on Kuuba, Haiti ja Dominikaani Vabariik. USA-le kuulub Puerto Rico. Saareriike ühendavad mitmed kohalikud koostööorganisatsioonid, millest mõni hõlmab ka Kesk-Ameerika ja Lõuna-Ameerika riike. Kultuuriliselt peetakse Kariibi mere saari osaks Ladina-Ameerikast, mida nüüdisajal asustavad suures osas romaani rahvastest immigrantide ja Aafrika neegerorjade järeltulijad; saarte indiaanlastest põlisasukaid on säilinud väga vähe.
Merelise troopilise kliima tõttu on saared tuntud turismipiirkond. Moodsas kultuuris seostatakse Kariibi mere saari ka kunagiste piraatide tegevusega, sel teemal on tehtud arvukalt filme ja raamatuid.
ÜRO geoskeemi järgi kuuluvad Kariibi mere saarte hulka järgmised riigid ja piirkonnad:
Harilik papaia

Harilik papaia ("Carica papaya") on papaialiste sugukonda ("Caricaceae") kuuluv rohttaim. See pärineb troopilisest Ameerikast, võib-olla Lõuna-Mehhikost ja Kesk-Ameerikast. Esmalt kodustati see Mehhikos sajandeid enne Kesk-Ameerika klassikaliste tsivilisatsioonide teket.
Harilik papaia on papaia perekonna ("Carica") ainus liik.
Harilik papaia on suur puutaoline taim, mille ainus tüvi kasvab 5–10 m kõrguseks. Spiraalselt paigutunud lehed kinnituvad tüve tippu. Tüve alumist osa katavad armid kohtades, kus varem olid lehed ja viljad. Lehed on suured, läbimõõduga 50–70 cm, seitsme palmjalt paigutunud haruga. Nii suurte taimede kohta tavatult on puud kahekojalised. Puud on tavaliselt harudeta, kui nende tippu pole kärbitud. Õied sarnanevad kujult "Plumeria" omadega, ent on palju väiksemad ja vahajad. Nad kasvavad lehtede ja tüve vahelisse nurka ning arenevad suurteks viljadeks (papaiadeks), mis on 15–45 cm pikad ja 10–30 cm läbimõõduga. Vili on küps, kui see tundub katsudes pehme (nagu küps avokaado või pehmem) ning selle nahk on omandanud merevaigukarva või oranži värvuse.
"Carica papaya" oli esimene transgeenne viljapuu, mille genoom kaardistati.
Saksa Ida-Aafrika

Saksa Ida-Aafrika (saksa keeles "Deutsch-Ostafrika") oli Saksa Keisririigi koloonia Ida-Aafrikas, mis hõlmas Burundi, Rwanda ja Tanganyika (tänapäeva Tansaania mandriosa). Selle pindala oli 994 996 km2, ligikaudu kolm korda suurem kui praegusel Saksamaal.
Koloonia sai alguse 1880. aastatel ning lõppes Saksamaa lüüasaamisega Esimeses maailmasõjas. Pärast seda jagati Saksa alad Suurbritannia ja Belgia vahel, hiljem aga valitseti seda Rahvasteliidu mandaadi alusel.
Makedoonlased

Makedoonlased (endanimetus "Македонци") on lõunaslaavi rahvas, Põhja-Makedoonia põhirahvastik. 
Makedoonlased kõnelevad makedoonia keelt. Enamik makedoonlasi on õigeusku, vähesel määral on ka islamiusulisi. Makedoonlased on serblaste ja bulgaarlaste lähedane sugulasrahvas.
Makedoonlaste üldarv maailmas on hinnanguliselt 2–2,2 miljonit, neist elab Makedoonias 2002. aasta rahvaloenduse andmetel 1 297 981 (64,2% rahvastikust).
Makedoonlased on kujunenud algasukate traaklaste, illüürlaste ja muistsete makedoonlaste segunemisel 6.–7. sajandil saabunud slaavi hõimudega.
Tiit Kõuhkna

Tiit Kõuhkna (sündinud 8. juulil 1942 Viljandis) on eesti tootmisjuht ja endine Eesti NSV riigitegelane.
Ta lõpetas aastal 1962 Õisu Toiduainetetööstuse Tehnikumi tehnik-tehnoloogi kvalifikatsiooniga ja aastal 1975 Eesti Põllumajanduse Akadeemia veterinaariateaduskonna piima- ja piimasaaduste tehnoloogia eriala.
Ta töötas aastatel 1964–1965 töölisena Viljandi Piimatoodete Kombinaadis; aastatel 1965–1983 töötas ta Põlva Piimatoodete Kombinaadis inseneri ja direktorina.
Aastatel 1983–1984 oli ta Eesti NSV liha- ja piimatööstuse ministri asetäitja, 14. augustist 1984 11. detsembrini 1985 oli ta Eesti NSV liha- ja piimatööstuse minister; 11. detsembrist 1985 kuni 28. detsembrini 1985 oli ta Eesti NSV Agrotööstuskomitee esimehe I asetäitja (ministri õigustes). 
Aastatel 1990–1994 oli ta Tallinna Piimatoodete Kombinaadi direktor. Aastatel 1994–1996 oli ta AS Epeksi nõukogu esimees, aastatel 1996–1999 AS ETFC Grupi nõukogu esimees. Aastast 1999 on ta AS Hiiu Kaluri ja Direct Consultingi nõukogu esimees.
Tegevus Eesti NSV partei- ja riigiasutustes.
Ta astus 1965. aastal NLKP-sse.
1966. aastal valiti ta Põlva Piimatoodete Kombinaadi NLKP algorganisatsiooni sekretäriks.
Ta oli aastatel 1985–1990 Eesti NSV Ülemnõukogu XI koosseisu saadik. 
Liikmesus.
Ta on olnud Eesti Toiduainetööstuse Liidu juhatuse liige, Eesti Suurettevõtjate Assotsiatsiooni personaalliige ja Tallinna Direktorite Klubi liige. 
Isiklikku.
Tema hobid on tennis, golf, mäesuusatamine, jahindus, kalandus, poliitika, muusika ja kirjandus.
Tema õde on arst Merike Martinson.
Tiit Kõuhkna preemia.
2012. aastal asutati Tiit Kõuhkna toel Tallinna Lastehaigla juurde lastehaigla aasta parima arsti, noorarsti, õe ja noorõe preemiafond.
Anatoli Tregubov

Anatoli Tregubov (sündinud 9. septembril 1928 Kuibõševi oblastis Venemaal) on endine Eesti NSV riigitegelane, parteitöötaja ja transpordijuht.
Ta lõpetas 1950. aastal Leningradi Kõrgema Merekooli ja 1972. aastal Rahvamajanduse Instituudi.
Ta oli aastatel 1950–1954 Leningradi Kõrgema Merekooli komsomolikomitee sekretär, laevakapteni abi välissõidulaevadel ja Balti Merelaevanduse poliitosakonna ülema abi. Aastatel 1954–1961 oli ta NSV Liidu Merelaevanduse Ministeeriumi Poliitvalitsuse ülema abi komsomoli alal ja Balti Merelaevanduse ülema asetäitja. 
Aastatel 1961–1971 oli ta NLKP Keskkomitee transpordi- ja sideosakonna instruktor ja sektori juhataja, 1971–1976 NSV Liidu Merelaevanduse ministri asetäitja ning 1976–1978 Eesti Merelaevanduse ülem. 
Aastatel 1978–1985 oli ta Eesti NSV Ministrite Nõukogu esimehe asetäitja, 1985–1989 Eesti NSV Ministrite Nõukogu alaline esindaja Moskvas. 1989. aastal jäi ta pensionile.
Ta oli 1948. aastast NLKP liige, olnud EKP Keskkomitee liige. Ta oli Eesti NSV Ülemnõukogu IX, X ja XI koosseisu saadik.
Emand (mängukaart)

Emand on kuninganna pildiga mängukaart, tugevuselt keskmine pildikaart.
Angloameerika ja prantsuse kaardipakis on neli emandat: poti- ehk padaemand, ristiemand, ruutuemand, ärtuemand.
Ceccano

Ceccano on linnaks nimetatav omavalitsusüksus ("comune") Itaalias Lazio maakonnas Frosinone provintsis. Ceccano sai linnaõigused paavst Gregorius XVI-lt 1844. aasta 17. mail.
Ceccano kõrgus merepinnast on 200 meetrit, asustustihedus keskmiselt inimest ruutkilomeetri kohta.
Haldus.
Frosinone provintsi moodustamisega 1927. aastal läks Ceccano Rooma provintsi haldusalast Frosinone provintsi haldusalasse.
Ceccano piirneb järgmiste omavalitsusüksustega: Arnara, Castro dei Volsci, Frosinone, Giuliano di Roma, Patrica, Pofi, Villa Santo Stefano.
Ceccano halduspiirides asuvad järgmised asulad ja asumid: Budrio, Canolo, Fazzano, Fosdondo, Lemizzone, Mandrio, Mandriolo, Prato, San Biagio, San Martino Piccolo, San Prospero.
Loodus.
Ceccano asub Sacco jõe kallastel.
Ajalugu.
Antiikajal oli Ceccano tuntud kui " Fabrateria Vetus". Ala oli asustatud Sacco (roomlastele tuntud kui "Trerus" või "Tolerus") kallastel elavate volgide poolt. Väidetavalt sai Ceccano praeguse nime 7. sajandil paavst Honorius I isa Petronius Ceccano auks. Umbes aastal 750 vallutati strateegiliselt tähtsal kohal asuv Ceccano langobardide poolt.
Umbes aastast 900 kuni umbes 1450. aastani domineeris Ceccano üle mõjukas Ceccano suguvõsa.
Ceccanolased mängisid tähtsat rolli 915. aasta Garigliano lahingus, kus Paavstiriigi ühendatud väed lõid Roomat ähvardavaid saratseene.
Teise maailmasõja ajal, ajavahemikus 3. november 1943 kuni 31. mai 1944, elas Ceccano üle 38 liitlasvägede õhurünnakut, mille sihtmärkide hulgas olid väidetavalt ka rahvuslikud mälestusmärgid, Santa Maria a Fiume ja Peetri kirikud, mis mõlemad hävitati.
Infrastruktuur.
Raudtee.
Ceccano raudteejaam asub Rooma-Cassino-Napoli liinil.
Kuningas (mängukaart)

Kuningas on mängukaart, millel on kuninga pilt. See on tugevaim pildikaart. Mõnes mängus on kuningas masti tugevaim kaart, mõnes mängus on temast tugevam veel äss.
Vene kujundusega kuningad:
Äss

Äss on mängukaart, olenevalt kaardimängust kas kõige tugevam või kõige nõrgem kaart.
Charles Frazier

Charles Frazier (sündinud 4. novembril 1950 Asheville'is Põhja-Carolinas) on USA kirjanik.
Ta on sündinud USA Põhja-Carolina osariigi Buncombe'i maakonnas Asheville'is. Ta lõpetas aastal 1973 Põhja-Carolina Ülikooli.
Tema kolme seni ilmunud romaani ainestik on seotud Põhja-Carolinaga. Tema tuntuim teos on Ameerika Ühendriikide kodusõja aineline "Cold Mountain", mis ilmus aastal 1997 (eesti keeles 2006). Tema teine romaan oli "Thirteen Moons", mis ilmus aastal 2006 (eesti keeles aastal 2009 pealkirjaga "Kolmteist kuud"). Tema viimane romaan "Nightwoods" ilmus aastal 2011 (eesti keeles aastal 2012 pealkirjaga "Pime mets").
Ingušid

Ingušid (endanimetus "galgai") on rahvas Põhja-Kaukaasias Inguššias ja mõnel pool mujal, kes kõnelevad nahhi-dagestani keelte hulka kuuluvat inguši keelt. Keeleliselt ja kultuuriliselt on nad väga lähedased tšetšeenidele. Inguššide hulgas on levinud sunniitlik islam.
Inguššide üldarv maailmas on ligikaudu 500 000. 2010. aasta rahvaloenduse andmetel elas Venemaal 444 833 ingušši, neist Inguššias 385 537 (93,4% rahvastikust). Vähesel määral elab ingušše ka Kasahstanis.
Eestis elas 2011. aasta rahvaloenduse andmetel 19 ingušši, neist 12 Tallinnas.
23. veebruaril 1944 küüditati ingušid Kasahstani ja Siberisse. Tagasi lubati neil tulla alles 1957. aastal, mil taastati ka Tšetšeeni-Inguši ANSV.
Bantud

Bantud on rühm Aafrika etnilisi gruppe (eri hinnanguil 300–600), kes kõnelevad bantu keeli ning asuvad alal Kamerunist üle Kesk-Aafrika ja Ida-Aafrika kuni Lõuna-Aafrikani. Vastastikuse mõistetavuse kriteeriumi alusel on bantu keeli umbes 250, ehkki keele ja murde piir jääb tihti segaseks ning "Ethnologue" loetleb 535 bantu keelt.
Bantu rahvad jagunevad sadadeks rühmadeks, millest ükski pole suurem kui mõni miljon inimest (suurim on 10 miljoni kõnelejaga suulu keel). Suahiili keel, mida kõneleb 5–10 miljonit inimest, on laiema tähtsusega, kuna kümned miljonid kõnelevad seda soravalt teise keelena. Bantude hulka kuuluvad näiteks lubad, makuad, kosad, ruandad, rundid, njandžad, kongod ja kikujud.
Kütid-korilased

Kütid-korilased on rahvad, kes saavad oma peatoiduse küttimisest ja korilusest, mitte ei tegele põllupidamisega. Suur osa tuntud kütte ja korilasi on rändrahvad ehk nomaadid. Tänapäeval on selliste eluviisidega rahvaid säilinud vähe, kuid enne olid kõik inimesed kütid ja korilased.
Soorollid.
Levinud on vaade, et kütid olid mehed ja korilased naised, kuid arheoloogilised leiud ja antropoloogilised uuringud näitavad, et see tööjaotus ei pea paika. Nii leiti 2023. aastal ilmunud uuringus, mille käigus vaadeldi 20. sajandi jooksul uuritud suguharude küttimiskombeid, et 80% uuritud kogukondades tegelesid naised (sealhulgas ka suurulukite) küttimisega.
Kirka Babitzin

Kirill Babitzin (esinejanimega Kirka; vene keeles Кирилл Бабицын; 22. september 1950 Helsingi – 31. jaanuar 2007 Helsingi) oli Soome poplaulja. Ta oli üks Soome populaarsemaid esinejaid. Tema 1988. aasta album "Surun pyyhit silmistäni" oli omal ajal Soome kõige ostetum album (nüüdseks on see langenud kolmandaks).
Kirka tähelend algas 1967. aastal lauluga "Hetki lyö" ja kestis neli aastakümmet. Teda peeti Soome popmuusikaiidoliks. Ta ise on oma muusikaeelistuste kohta öelnud, et tahtnuks karjääri jooksul laulda märksa rohkem rokki, kuid poplugude eest maksti palju paremini – see sai määravaks.
Ta esindas Soomet 1984. aasta Eurovisiooni lauluvõistlusel lauluga "Hengaillaan", mis saavutas 46 punktiga üheksanda koha.
Babitzin on maetud Helsingi Hietaniemi kalmistu kõrval asuvale Lapinlahti õigeusu kalmistule.
Frosinone

Frosinone on linnaks nimetatav omavalitsusüksus ("comune") Itaalias Lazio maakonnas, samanimelise provintsi keskus.
Frosinone kõrgus merepinnast on 291 meetrit, asustustihedus keskmiselt inimest ruutkilomeetri kohta.
Frosinone, mida tuntakse ka Ciociaria pealinnana, on Lõuna-Lazio tähtis äri- ja kaubanduskeskus. Volskide ajal oli asula nimeks "Frusna", hiljem, roomlaste ajal, oli nimeks "Frùsino".
Haldus.
Frosinone piirneb järgmiste omavalitsusüksustega: Alatri, Arnara, Ceccano, Ferentino, Patrica, Supino, Torrice, Veroli.
Frosinone halduspiirides asuvad järgmised asulad ja asumid: Capo Barile Nicolia, Cerreto, Colle Cannuccio, Colle Cottorino, Colle Martuccio, Fontana Grande, Impratessa, La Cervona, La Pescara, Le Pignatelle, Le Rase, Madonna della Neve, Le Noci, Pratillo, San Liberatore, Selva dei Muli, Stazione, Valle Contessa, Vetiche I.
Loodus.
Sacco jõe oru üle valitseval mäel asuv Frosinone on ümbritsetud Ernici mägedest põhjas ning Lepini mägedest idas ja lõunas, kuhu paistavad ära ka Ausoni mäed.
Frosinone territooriumil voolavad Cenicia, Rio ja Cosa jõed.
Ajalugu.
Argeoloogiliste väljakaevamiste leidudest Selva dei Mulis nähtub, et Frosinone alad olid asustatud juba paleoliitikumis (umbes 250 000 aastat tagasi). Umbes 4000 aasta eest oli samas kohas suur neoliitikumiaegne asundus. Väljakaevamistel on tulnud päevavalgele inimasustuse jäljed XII–X ja VII–VI sajandist e.m.a. Tänapäeva Piazzale De Matthaeisi kohalt on leitud 21 VI ja V sajandi e.m.a matusepaika.
Aastal 306 eKr tõusis linn üles roomlaste vastu, 303. aastal eKr aastal raiuti liidritel Roomas avalikult pead maha.
II Puunia sõja ajal purustas asula Hannibali sõjavägi.
Roomlaste võimu ajal oli Frosinone alal hääleõigusega munitsiipium, keisririigi ajal oli seal koloonia, osa maid anti veteranidele.
Frosinone leidis äramärkimist paljude antiikaja kirjanike teostes, kes kiitsid frosinonelaste vaprust. Cicerol oli Frosinones villa või maavaldus.
Kultuur.
Kõrgharidus.
Frosinones asuvad Cassino ülikooli ("Università degli Studi di Cassino") inseneriteaduste teaduskond ja Rooma ülikooli ("Università degli Studi di Roma "La Sapienza"") meditsiiniteaduskond.
Konservatoorium ("Conservatorio statale di musica Licinio Refice") pühitseti sisse 1972. aastal.
Viale Marconil asub Kaunite kunstide akadeemia.
Infrastruktuur.
Raudtee.
Frosinone raudteejaam asub Rooma-Frosinone-Napoli liinil.
Lennuväli.
Frosinone sõjalennuväli avati 1939. aastal.
McHenry maakond

McHenry maakond ("McHenry County") on maakond USA-s Illinoisi osariigis. Geograafilised koordinaadid on 42°32' N, 88°45' W.
Maakonna halduskeskus on Woodstock ja suurim linn Crystal Lake.
Maakonna pindala on 1582 km², millest 20 km² moodustab veepindala.
Elanike arv oli 2010. aasta rahvaloenduse andmetel 308 760. Aastal 2000 oli elanike arv 260 077.
Ajalugu.
McHenry maakond moodustati 16. jaanuaril 1836. aastal Cooki ja LaSalle'i maakonna osast. Maakond on saanud nime William McHenry järgi.
Kliima.
Maakonna halduskeskuses Woodstockis on madalaim kuu keskmine temperatuur jaanuaris (−12 °C) ja kõrgeim juulis (29 °C). Madalaim temperatuur (−34 °C) on mõõdetud 1979. aasta jaanuaris ja kõrgeim temperatuur (43 °C) 1936. aasta juulis. Keskmine kuu sajuhulk varieerub veebruari 33 mm ja juuni 116 mm vahel.
Vakutalu

Vakutalu oli algselt vakusesse kuuluv ja vakukoormisi kandev talu, hiljem talu, mis paiknes vakumaal.
Yarnell

Yarnell on asula USA-s Arizona osariigis Yavapai maakonnas.
Asula majandus tugineb rantšo pidamises, kaevandamisel ning turistidele ja pensionäridele teenuste pakkumises.
30. juunil 2013 hävitas Yarnelli mäe maastikupõleng poole asulast ja põlengut kustutades hukkus 19 tuletõrjujat.
McHenry maakond (Põhja-Dakota)

McHenry maakond ("McHenry County") on maakond USA-s Põhja-Dakota osariigis. Geograafilised koordinaadid on 48°23' N, 100°64' W.
Maakonna halduskeskus on Towner ja suurim linn Velva.
Maakonna pindala on 4952 km², millest 98 km² moodustab veepindala.
Elanike arv oli 2010. aasta rahvaloenduse järgi 5395. Aastal 2000 oli elanike arv 5987.
Ajalugu.
McHenry maakond moodustati 4. jaanuaril 1873. aastal Bottineau maakonna osast.
Jaak Kaarma

Jaak Kaarma (sündinud 21. veebruaril 1943 Tallinnas) on eesti kirjastaja ja endine Eesti NSV parteitöötaja ja riigitegelane.
Ta lõpetas aastal 1961 Valga 1. Keskkooli ja aastal 1966 Tartu Riikliku Ülikooli õigusteaduskonna.
Ta oli aastatel 1972–1976 ELKNÜ Keskkomitee sekretär, aastatel 1976–1980 EKP Tartu Linnakomitee sekretär, aastatel 1980–1985 EKP Keskkomitee kultuuriosakonna juhataja asetäitja, aastatel 1985–1988 Eesti Ametiühingute Nõukogu sekretär. 14. juulist 1988 21. detsembrini 1989 oli ta Eesti NSV Riikliku Kultuurikomitee esimees, 21. detsembrist 1989 3. aprillini 1990 Eesti NSV kultuuriminister.
Aastast 1990 tegutses ta kirjastajana.
Ta on kuulunud NLKP ridadesse. Tema hobideks on kirjandus, teater ja tennis.
Isiklikku.
Tema poolõde oli näitleja Ellen Kaarma.
Karl Kaarli

Karl Kaarli (aastani 1938 Karl Karlson; 18. august 1923 Puurmani vald, Kursi kihelkond, Tartumaa – 17. veebruar 2006) oli eesti põllumajandusteadlane.
Ta õppis Kadrina algkoolis, Rakvere Progümnaasiumis ning lõpetas aastal 1944 Jäneda Kõrgema Põllunduskooli ja aastal 1948 Tartu Riikliku Ülikooli põllumajandusteaduskonna. Aastal 1969 kaitses ta samas põllumajanduskandidaadi väitekirja.
Ta töötas aastatel 1943–1944 Jõgeva Sordiaretuse Instituudis katsetehnikuna. Aastatel 1945–1949 oli ta Tartu Riikliku Ülikooli ravimtaimede katsejaama vanemlaborant ja taimekasvatuse kateedri assistent ja aastatel 1949–1950 Eesti NSV Teaduste Akadeemia Põllumajanduse Instituudi Kuusiku filiaali nooremteadur. Aastatel 1951–1953 oli ta Mahtra kolhoosis agronoom ja Kurna sovhoosis peaagronoom, aastatel 1953–1962 Sommerlingi nimelise sovhoosi peaagronoom ja aastatel 1973–1976 sama sovhoosi direktor. 
Aastatel 1962–1973 ja 1976–2002 oli ta teadur Eesti Maaviljeluse Instituudis, algul katsemajandite osakonnaseemnekasvatuse sektori ja heinakasvatuse sektori juhataja, aastast 1986 kaunviljade ja õlikultuuride grupijuht, ühtlasi juhtiv- või vanemteadur.
Ta on selgitanud välja Eesti oludele sobivad kaunvilja-, rapsi- ja rüpsisordid, kujundanud sordikohased kasvatamisviisid ja osalenud nende tootmisse evitamises.
Karl Kaarli suri 17. veebruaril 2006 ja maeti 28. veebruaril 2006 Metsakalmistule.
Isiklikku.
Tema isa Gustav Kaarli oli organist ja luterlik pastor; luterlik pastor oli ka tema lell Karl Karlson.
Ta pojad on matemaatik Kalle Kaarli ja füüsik Rein Kaarli.
Utah' Ülikool

Utah' Ülikool ("University of Utah") on ülikool Ameerika Ühendriikides Utah' osariigis Salt Lake Citys.
Ülikool on asutatud aastal 1850.
Kilklased

Kilklased ("Gryllidae") on sugukond putukaid sihktiivaliste seltsis.
Maailmas kuulub sellesse sugukonda üle 900 liigi.
Eesti liigid.
Eestis elavaist liikidest kuuluvad sellesse sugukonda kaks liiki –
Feliks Reimann

Felix-Voldemar Reimann VR II/3 (18/30. märts 1901 Tallinn – 23. märts 1932 Tallinn) oli Eesti sõjaväelane (reamees, 1919).
21. veebruaril 1920 autasustati teda II liigi 3. järgu Vabadusristiga ("hinnates vahvust, mis Teie ülesnäitanud luurekäigul 26/27 mail 1919 a. Toropschina külas"). 
Ta osales Vabadussõjas alates 1. aprillist 1919 5. jalaväepolgu koosseisus, vabastati teenistusest juunis 1920. Aprillist kuni augustini 1921 üleajateenija 5. jalaväepolgus ja Sakala partisanide üksikus pataljonis. Detsembrist 1923 teenis ta 2. jalaväerügemendis, kust lahkus omavoliliselt, aprillis 1924 mõistis rügemendi kohus ta viieks nädalaks aresti, mais 1924 vabastati teenistusest. Seejärel oli maaler Tallinnas. 
Ta oli kodutu ning hukkus koos veel üheksa kodutu ja prostituudiga küüni põlengul.
21. aprillil 1932 suri kordnik Kustas Kuuskmann, keda Reimann oli noaga löönud.
Vello Lind

Vello Lind (2. november 1936 Karula vald – 24. detsember 2017) oli endine Eesti NSV põllumajandusjuht ja riigitegelane.
Ta lõpetas 1951. aastal Pikkjärve 7-klassilise Kooli ja 1956. aastal Valga 1. Keskkooli. Aastal 1961 lõpetas ta agronoomina Eesti Põllumajanduse Akadeemia. Aastal 1980 kaitses ta tööga "Broilerite söötmine" põllumajanduskandidaadi väitekirja.
Ta töötas aastatel 1961–1968 Riisipere sovhoosis peaagronoomina. Aastatel 1968–1981 oli ta Ranna sovhoosi direktor. 23. jaanuarist 1981 kuni 25. märtsini 1983 oli ta Eesti NSV põllumajandusminister; 25. märtsist 1983 kuni 11. detsembrini 1985 oli ta Eesti NSV Agrotööstuskoondise esimehe I asetäitja, Eesti NSV minister; 11. detsembrist 1985 kuni 28. detsembrini 1989 oli ta Eesti NSV Riikliku Agrotööstuskomitee esimehe I asetäitja, Eesti NSV minister. 7. maist 1990 kuni 13. veebruarini 1991 oli ta Eesti Vabariigi põllumajandusminister. Aastatel 1991–1999 oli ta Tallinna Linnuvabrikus nõunikuks.
Ta oli NLKP liige; aastatel 1976–1990 oli ta EKP Keskkomitee liige. Ta oli Eesti NSV Ülemnõukogu X ja XI koosseisu saadik.
2002. aastal oli Vello Lind Riigivapi IV klassi teenetemärgi saajate nimekirjas, ent president Arnold Rüütel arvas ta autasustatute hulgast välja, sest aprillis 2000 märatses ta purjuspäi roolist tabatuna politseijaoskonnas, sõimates nii politseinikke kui ka arste.
Isiklikku.
Tema vend Aleksander Lind (1924–1983) oli Tallinna Linnuvabriku direktor. Tema onu Viktor Lind (1912–1992) oli Karksi-Nuia Püha Aleksei koguduse preester.
Menardi maakond

Menardi maakond ("Menard County") on maakond USA-s Illinoisi osariigis. Geograafilised koordinaadid on 40°03' N, 89°90' W.
Maakonna halduskeskus ja suurim linn on Petersburg.
Maakonna pindala on 817 km², millest 3 km² moodustab veepindala.
Elanike arv oli 2010. aasta rahvaloenduse järgi 12 705. Aastal 2000 oli elanike arv 12 486.
Ajalugu.
Menardi maakond moodustati 15. veebruaril 1839. aastal Sangamoni maakonna osast. Maakond on saanud nime Illinoisi kuberneri Pierre Menardi järgi.
Kliima.
Madalaim kuu keskmine temperatuur jaanuaris on maakonna halduskeskuses Petersburgis −8 °C (17 °F) ja kõrgeim juulis 31 °C (87 °F). Madalaim temperatuur on mõõdetud 1905. aasta veebruaris −31 °C (−24 °F) ja kõrgeim temperatuur 1954. aasta juulis 44 °C (112 °F). Keskmine kuu sajuhulk varieerub 41 mm jaanuari ja mai 103 mm vahel.
Menardi maakond (Texas)

Menardi maakond ("Menard County") on maakond USA-s Texase osariigis Edwardsi platool. Geograafilised koordinaadid on 30°90' N, 99°82' W.
Maakonna halduskeskus on Menard.
Maakonna pindala on 2336 km², millest 3 km² moodustab veepindala.
Elanike arv oli 2010. aasta rahvaloenduse järgi 2242. Aastal 2000 oli elanike arv 2360.
Ajalugu.
Menardi maakond moodustati 1858. aastal Bexari maakonna osast. Maakond on nime saanud Galvestoni asutaja Michel Branamour Menardi järgi. Maakonna halduskeskuseks sai Menardville, hilisema nimega Menard.
Oweni maakond

Oweni maakond ("Owen County") on maakond USA-s Indiana osariigis. Geograafilised koordinaadid on 39°31' N, 86°84' W.
Maakonna halduskeskus on Spencer.
Maakonna pindala on 1004 km², millest 7 km² moodustab veepindala.
Elanike arv oli 2010. aasta rahvaloenduse järgi 21 575. Aastal 2000 oli elanike arv 21 786.
Ajalugu.
Oweni maakond moodustati 21. detsembril 1818. aastal Daviessi ja Sullivani maakonna osast. Maakond on saanud nime kolonel Abraham Oweni järgi, kes hukkus Tippecanoe lahingus.
Kliima.
Madalaim kuu keskmine temperatuur jaanuaris on maakonna halduskeskuses Spenceris −9 °C (15 °F) ja kõrgeim juulis 29 °C (84 °F). Madalaim temperatuur on mõõdetud 1994. aasta veebruaris −36 °C (−33 °F) ja kõrgeim temperatuur 1954. aasta juulis 42 °C (107 °F). Keskmine kuu sajuhulk varieerub 65 mm jaanuari ja mai 126 mm vahel.
Oweni maakond (Kentucky)

Oweni maakond ("Owen County") on maakond USA-s Kentucky osariigis. Geograafilised koordinaadid on 38°53' N, 84°83' W.
Maakonna halduskeskus ja suurim linn on Owenton.
Maakonna pindala on 917 km², millest 5 km² moodustab veepindala.
Elanike arv oli 2010. aasta rahvaloenduse järgi 10 841. Aastal 2000 oli elanike arv 10 547.
Ajalugu.
Oweni maakond moodustati 6. veebruaril 1819 Franklini, Gallatini ja Scotti maakonna osast. Maakond on nime saanud koloneli Abraham Oweni järgi, kes hukkus Tippecanoe lahingus.
Ripley maakond

Ripley maakond ("Ripley County") on maakond USA-s Indiana osariigis. Geograafilised koordinaadid on 39°10' N, 85°26' W.
Maakonna halduskeskus ja suurim linn on Versailles.
Maakonna pindala on 1160 km², millest 4 km² moodustab veepindala.
Elanike arv oli 2010. aasta rahvaloenduse järgi 28 818. Aastal 2000 oli elanikke 26 523.
Ajalugu.
Ripley maakond moodustati 27. detsembril 1816 Dearbori ja Jeffersoni maakonna osadest. Maakond on saanud nime 1812. aasta sõja ohvitseri Eleazer Wheelock Ripley järgi.
Kliima.
Maakonna halduskeskuses Versailles's on madalaim keskmine temperatuur jaanuaris −8 °C (18 °F) ja kõrgeim juulis 29 °C (84 °F). Kõrgeim registreeritud temperatuur, milleks oli 38 °C, mõõdeti 1999. aasta juulis. Madalaim temperatuur mõõdeti 1994. aasta detsembris, kui oli –33 °C. Keskmine ühe sademete hulk on jaanuaris 79 mm ja juulis 99 mm. Kõige sademerohkem kuu on mai, kui sajab 133 mm.
Ripley maakond (Missouri)

Ripley maakond ("Ripley County") on maakond USA-s Missouri osariigi kaguosas Ozarki platool. Geograafilised koordinaadid on 36°66' N, 90°87' W.
Maakonna halduskeskus ja suurim linn on Doniphan.
Maakonna pindala on 1636 km², millest 6 km² moodustab veepindala.
Elanike arv oli 2010. aasta rahvaloenduse järgi 14 100. Aastal 2000 oli elanike arv 13 509.
Ajalugu.
Ripley maakond moodustati 5. jaanuaril 1833. aastal. Maakond on saanud nime brigaadikindral Eleazer Wheelock Ripley järgi.
Peter Gresser

Peter Gresser (vene Пётр Аполлонович Грессер; 1832–1892) oli Venemaa keisririigi sõjaväelane ja riigitegelane. 
Peter Gresser sündis Tallinnas Eestimaa kubermangu Sandarmivalitsuse ülema Appollonius Gresseri (1789–1873) ja Elisabeth Rachette (1807–1869 Tallinn) pojana.
Ta oli 1883–1892 Peterburi linnapea.
Spenceri maakond

Spenceri maakond ("Spencer County") on maakond USA-s Indiana osariigis. Geograafilised koordinaadid on 38°01' N, 87°01' W.
Maakonna halduskeskus on Rockport.
Maakonna pindala on 1040 km², millest 12 km² moodustab veepindala.
Elanike arv oli 2010. aasta rahvaloenduse järgi 20 952. Aastal 2000 oli elanike arv 20 391.
Ajalugu.
Spenceri maakond moodustati 10. jaanuaril 1818. aastal Warricki ja Perry maakonna osast. Maakond on saanud nime kapten Spier Spenceri järgi, kes hukkus Tippecanoe lahingus 1811. aastal.
Kliima.
Madalaim kuu keskmine temperatuur jaanuaris on maakonna halduskeskuses Rockportis −4 °C (24 °F) ja kõrgeim juulis 33 °C (91 °F). Madalaim temperatuur on mõõdetud 1994. aasta jaanuaris −31 °C (−23 °F) ja kõrgeim temperatuur 1944. aasta juunis 42 °C (107 °F). Keskmine kuu sajuhulk varieerub 76 mm oktoobri ja mai 121 mm vahel.
Spenceri maakond (Kentucky)

Spenceri maakond ("Spencer County") on maakond USA-s Kentucky osariigis. Geograafilised koordinaadid on 38°03' N, 85°32' W.
Maakonna halduskeskus on Taylorsville.
Maakonna pindala on 497 km², millest 15 km² moodustab veepindala.
Elanike arv oli 2010. aasta rahvaloenduse järgi 17 061. Aastal 2000 oli elanikke 11 766.
Ajalugu.
Spenceri maakond moodustati 7. jaanuaril 1824. aastal 77. Kentucky osariigi maakonnana Bullitti, Nelsoni ja Shelby maakonna osast. Maakond on nime saanud kapten Spier Spenceri järgi, kes hukkus Tippecanoe lahingus 1811. aastal.
Wellsi maakond

Wellsi maakond ("Wells County") on maakond USA-s Indiana osariigis. Geograafilised koordinaadid on 40°73' N, 85°22' W.
Maakonna halduskeskus on Bluffton.
Maakonna pindala on 959 km², millest 6 km² moodustab veepindala.
Elanike arv oli 2010. aasta rahvaloenduse järgi 27 636. Aastal 2000 oli elanike arv 27 600.
Ajalugu.
Wellsi maakond moodustati 1837. aastal Warricki ja Perry maakonna osast. Maakond on saanud nime kapten William A. Wellsi järgi.
Kliima.
Madalaim kuu keskmine temperatuur jaanuaris on maakonna halduskeskuses Blufftonis −9 °C (16 °F) ja kõrgeim juulis 29 °C (84 °F). Madalaim temperatuur on mõõdetud 1985. aasta jaanuaris −31 °C (−24 °F) ja kõrgeim temperatuur 1980. aasta juulis 40 °C (104 °F). Keskmine kuu sajuhulk varieerub 46 mm veebruari ja mai 104 mm vahel.
Wellsi maakond (Põhja-Dakota)

Wellsi maakond (ingl Wells County) on maakond USA-s Põhja-Dakota osariigis. Maakonna geograafilised koordinaadid on 47°58' N, 99°67' W.
Maakonna halduskeskus on Fessenden.
Maakonna pindala on 3344 km², millest 49 km² moodustab veepindala.
Elanike arv oli 2010. aasta rahvaloenduse järgi 4207. Aastal 2000 oli elanike arv 5102.
Ajalugu.
Wellsi maakond moodustati 4. jaanuaril 1873. Maakond on saanud nime Jamestowni pankuri Edward Payson Wellsi järgi. Maakonna valitsus organiseeriti 28. augustil 1884. Aastatel 1884–1894 oli maakonna halduskeskus Sykeston, pärast seda sai halduskeskuseks Fessenden.
Paolo Zacchia

Paolo Zacchia (1584 Rooma – 1659), ladinapäraselt "Paulus Zacchias Romanus", oli itaalia kohtumeditsiini arst.
Zacchia oli paavstide Innocentius X ja Aleksander VII ihuarst ja "Rota Romana" õigusnõunik. Tuntuks sai ta aga kohtumeditsiini rajajana.
Ta klassifitseeris impotentsust kui bioloogilist kontseptsiooni peamiselt kahte kategooriasse liigitatuna. 
Tema tuntuim teos on üheksaköiteline "Quaestiones medico-legales" ('õigusmeditsiini küsimused'). Ühtlasi on see ka esimene kohtumeditsiini käsiraamat, mida peetakse oluliseks allikaks ka tänapäeva kohtumeditsiini ja meditsiini vallas.
Chickasaw' maakond

Chickasaw' maakond ("Chickasaw County") on maakond USA-s Mississippi osariigis. Geograafilised koordinaadid on 33°92' N, 88°95' W.
Maakonna halduskeskused on Houston ja Okolona.
Maakonna pindala on 1306 km², millest 7 km² moodustab veepindala.
Elanike arv oli 2010. aasta rahvaloenduse järgi 17 392. Aastal 2000 oli elanike arv 19 440.
Ajalugu.
Chickasaw' maakond moodustati 9. veebruaril 1836. aastal. Maakond on saanud nime tšikasoo ("Chickasaw") rahva järgi, kes on selles piirkonnas elanud sadu aastaid.
Eurodam

Eurodam on ettevõttele HAL Antillen NV kuuluv ristluslaev, mis on ehitatud 2008. aastal Fincantieri tehases Veneetsias Itaalias.
Eurodam on esimene Vista-klassi laev. Laeva käitab laevakompanii Holland America Line. Aluse ristiema on Beatrix, endine Madalmaade kuninganna.
2013. aasta seisuga sõitis Eurodam Läänemerel ja reisid väljusid Kopenhaagenist. Laev sõidab Hollandi lipu all. Kodusadam on Rotterdam.
Chickasaw' maakond (Iowa)

Chickasaw' maakond ("Chickasaw County") on maakond USA-s Iowa osariigis. Geograafilised koordinaadid on 43°03' N, 92°19' W.
Maakonna halduskeskus on New Hampton.
Maakonna pindala on 1309 km², millest 2 km² moodustab veepindala.
Elanike arv oli 2010. aasta rahvaloenduse järgi 12 439. Aastal 2000 oli elanike arv 13 095.
Ajalugu.
Chickasaw' maakond moodustati 15. jaanuaril 1851 Fayette'i maakonna osast. Maakond on saanud nime tšikasoo ("Chickasaw") suguharu järgi, kes elas sellel ajal USA lõunaosas.
Spektrofotomeetria

Keemias on spektrofotomeetria füüsikalis-keemiline ainete uurimise meetod, mis tegeleb ainete neeldumisspektritega ultraviolett-, nähtava valguse ja infrapunakiirguse piirkonnas. 
Spektrofotomeetria on kiirguse (valguse) intensiivsuse ja lainepikkuse sõltuvuse kvantitatiivne määramine olenevalt uuritava aine omadustest ja aine hulgast. Selleks kasutatakse spektrofotomeetrit. See on aparaat, mis registreerib kiirguse intensiivsuse (riista näidu) sõltuvalt lainepikkusest, seega saadakse aine spekter kiirguse teatud lainepikkuste vahemikus. 
Spektrofotomeetria võimaldab ainete määramist valguse absorptsiooni või hajumise intensiivsuse muutusest erinevatel lainepikkustel. Üldiselt on need meetodid kasutatavad nii kvalitatiivseks kui ka kvantitatiivseks ainete määramiseks. Spektrofotomeetria omab olulist tähtsust orgaanilises analüüsis. Näiteks UV-Vis spektrid näitavad aromaatseid rühmasid ja konjugeeritud sidemeid ning infrapunaspektrid näitavad funktsionaalseid rühmi.
Emmeti maakond

Emmeti maakond ("Emmet County") on maakond USA-s Michigani osariigis. Geograafilised koordinaadid on 45°58' N, 84°98' W.
Maakonna halduskeskus on Petoskey.
Maakonna pindala on 2285 km², millest 1073 km² moodustab veepindala.
Elanike arv oli 2010. aasta rahvaloenduse järgi 32 694. Aastal 2000 oli elanike arv 31 437.
Ajalugu.
Emmeti maakond moodustati 1. aprillil 1840. aastal Mackinaci maakonna osast. Kuni 8. märtsini 1843 oli maakonna nimi Tonedagana maakond. Maakond on saanud nime iiri rahvuslase Robert Emmeti järgi.
Emmeti maakond (Iowa)

Emmeti maakond ("Emmet County") on maakond USA-s Iowa osariigis. Geograafilised koordinaadid on 43°32' N, 94°40' W.
Maakonna halduskeskus on Estherville.
Maakonna pindala on 1042 km², millest 17 km² moodustab veepindala.
Elanike arv oli 2010. aasta rahvaloenduse järgi 10 302. Aastal 2000 oli elanike arv 11 027.
Ajalugu.
Emmeti maakond moodustati 1851. aastal. Maakond on nime saanud iiri mässuliste juhi Robert Emmeti järgi.
Iowa maakond

Iowa maakond ("Iowa County") on maakond USA-s Iowa osariigis. Geograafilised koordinaadid on 41°41' N, 92°04' W.
Maakonna halduskeskus on Marengo.
Maakonna pindala on 1521 km², millest 2 km² moodustab veepindala.
Elanike arv oli 2010. aasta rahvaloenduse järgi 16 355. Aastal 2000 oli elanike arv 15 671.
Ajalugu.
Iowa maakond moodustati 17. veebruaril 1843 Washingtoni maakonna osast. Maakond on saanud nime Iowa jõe järgi, mis voolab läbi maakonna.
Iowa maakond (Wisconsin)

Iowa maakond ("Iowa County") on maakond USA-s Wisconsini osariigis. Geograafilised koordinaadid on 43°00' N, 90°13' W.
Maakonna halduskeskus ja suurim linn on Dodgeville.
Maakonna pindala on 1989 km², millest 14 km² moodustab veepindala.
Elanike arv oli 2010. aasta rahvaloenduse järgi 23 687. Aastal 2000 oli elanike arv 22 780.
Ajalugu.
Iowa maakond moodustati 9. oktoobril 1829. aastal Crawfordi maakonna osast. Maakond on saanud nime tšivere ("Iowa") rahva järgi.
Louisa maakond

Louisa maakond ("Louisa County") on maakond USA-s Virginia osariigis. Geograafilised koordinaadid on 37°99' N, 77°96' W.
Maakonna halduskeskus on Louisa.
Maakonna pindala on 1323 km², millest 36 km² moodustab veepindala.
Elanike arv oli 2010. aasta rahvaloenduse järgi 33 153. Aastal 2000 oli elanike arv 25 627.
Ajalugu.
Louisa maakond moodustati 1742. aastal Hanoveri maakonna osast.
Louisa maakond (Iowa)

Louisa maakond ("Louisa County") on maakond USA-s Iowa osariigis. Geograafilised koordinaadid on 41°03' N, 91°15' W.
Maakonna halduskeskus on Wapello.
Maakonna pindala on 1082 km², millest 41 km² moodustab veepindala.
Elanike arv oli 2010. aasta rahvaloenduse järgi 11 387. Aastal 2000 oli elanike arv 12 183.
Ajalugu.
Louisa maakond moodustati 7. detsembril 1836. aastal.
Lumelabidas

Lumelabidas on käsitööriist, mida kasutatakse eelkõige lume kaevamiseks ja teisaldamiseks.
Lumelabidas koosneb enamasti vineerist või metallist valmistatud labast, mille külge kinnitatakse puidust vars. Tavaliselt on lumelabida laba nelinurkne, et selle alumisega servaga saaks lund mööda maapinda kokku lükata. Laba võib olla sirge või kergelt kumer. Samuti on lumelabida laba oluliselt suurem kui tavalisel labidal. Varre otsas võib olla põikpuukujuline käepide.
Piedimonte San Germano

Piedimonte San Germano on linnaks nimetatav omavalitsusüksus ("comune") Itaalias Lazio maakonnas Frosinone provintsis. Piedimonte San Germano sai linnaõigused vabariigi presidendi 2008. aasta 26. juuni dekreediga.
Liri jõe kaldal asuva Piedimonte San Germano kõrgus merepinnast on 115 meetrit, asustustihedus keskmiselt inimest ruutkilomeetri kohta. 
Haldus.
Piedimonte San Germano piirneb järgmiste omavalitsusüksustega: Aquino, Castrocielo, Colle San Magno, Pignataro Interamna, Terelle, Villa Santa Lucia.
Piedimonte San Germano läks Caserta provintsi halduspiiridest Frosinone provintsi halduspiiridesse 1927. aasta reformiga.
Infrastruktuur.
Raudtee.
Piedimonte San Germanot läbib Rooma–Cassino–Napoli raudtee.
Tööstus.
1972. aastal pühitseti sisse Fiati tehas (Stabilimento Fiat di Cassino), mille tootmisvõimsus on umbes 250 000 autot aastas. 2013. aasta alguseks oli toodetud üle 6 miljoni sõiduki.
Millsi maakond

Millsi maakond ("Mills County") on maakond USA-s Iowa osariigis. Geograafilised koordinaadid on 41°01' N, 95°37' W.
Maakonna halduskeskus on Glenwood.
Maakonna pindala on 1139 km², millest 8 km² moodustab veepindala.
Elanike arv oli 2010. aasta rahvaloenduse järgi 15 059. Aastal 2000 oli elanike arv 14 547.
Ajalugu.
Millsi maakond moodustati 1851. aastal. Maakond on saanud nime major Frederick Millsi järgi, kes hukkus Ameerika-Mehhiko sõja Churubusco lahingus.
Kuninglik Inseneriakadeemia

Kuninglik Inseneriakadeemia (inglise keeles "Royal Academy of Engineering") on Suurbritannia teaduste akadeemia, üks neljast Briti rahvuslikust akadeemiast.
Akadeemia asutati juunis 1976 Londonis, algselt "Fellowship of Engineeringu" nime all, alates 1992. aastast kannab ta praegust nime. 
Akadeemia ühendab edukaid ja andekaid insenere. Selle eesmärk on edendada ja toetada tipptasemel tehnikateadusi.Igal aastal valib Meditsiiniteaduste Akadeemia kuni 50 uut Briti inseneriteadlast enda liikmeskonda ("Fellow"). Akadeemiasse valitakse ka välisliikmeid ("International Fellow") ja auliikmeid ("Honorary Fellow"). Akadeemiasse kuulub praegusel ajal üle 1500 liikme.
Maria Eufrosyne

Maria Eufrosyne (9. veebruar 1625 Stegeborgi loss – 24. oktoober 1687 Höjentorp, Västergötland) oli Pfalz-Zweibrücken-Kleeburgi ja Rootsi printsess. Ta oli Rootsi kuninga Karl X Gustavi õde ja Magnus Gabriel De la Gardie abikaasa.
Maria Eufrosyne sündis Wittelsbachi dünastiast Pfalz-Zweibrücken-Kleeburgi hertsogi ning pfaltskrahvi Johann Kasimiri ja Rootsi printsessi Katharina viienda lapsena. Tema emapoolne vanaisa oli Rootsi kuningas Karl IX.
7. märtsil 1647 abiellus Maria Eufrosyne Stockholmi Stockholmi kuningalossi kuninglikus kabelis mõjuka Rootsi riigimehe ja väejuhi Jakob De la Gardie poja Magnus Gabriel De la Gardiega, kes oli kuninganna Kristiina soosik. Abielust sündis 11 last, kellest vaid 3 elasid oma vanematest kauem:
Maria Eufrosyne on maetud De la Gardiede hauakabelisse Varnhemi kloostrikirikus.
Topeltkodakondsus

Topeltkodakondsus on inimesel, kes on kahe või enama riigi kodanik. Mõnes riigis on topeltkodakondsus lubatud (näiteks Ameerika Ühendriikides, Venemaal, Prantsusmaal, Rootsis ja 2005. aastast ka Soomes), mõnes keelatud (näiteks Aserbaidžaanis, Saksamaal ja Hollandis). 
Eestis.
Eestis on topeltkodakondsus 2013. aasta seisuga keelatud, kuid selle eest ei ole kehtestatud karistusi ning sünnijärgset Eesti kodakondsust ei saa inimeselt ära võtta.
Varem on topeltkodakondsus olnud ka Toomas Hendrik Ilvesel, kuid ta loobus Ameerika Ühendriikide kodakondsusest 1. aprillil 1993.
Kaljo Ellik

Kaljo Ellik (9. mai 1948 Siiksaare, Valjala vald, Saaremaa – 27. märts 2017 Kuressaare) oli Eesti poliitik.
Ta lõpetas 1963. aastal Kingissepa 1. Keskkooli, 1968. aastal Räpina Aiandustehnikumi ja 1975. aastal Eesti Põllumajanduse Akadeemia. Lisaks õppis Tartu Kujutava Kunsti Kursustel ja Tartu Riiklikus Ülikoolis sotsiaalpsühholoogiat.
Ta töötas aastatel 1969–1979 Kingissepa rajooni Seemneinspektsiooni vanemagronoom-inspektorina ja 1978–1990 Kingissepa Linna Rahvasaadikute Nõukogu Täitevkomitee aseesimehena. 1990. aastal oli ta Kuressaare abilinnapea.
Aastatel 1990–1992 oli ta Eesti Vabariigi Ülemnõukogu liige, 20. augustil 1991 hääletas ta Eesti iseseisvuse taastamise poolt ning oli 20. Augusti Klubi liige. Ta oli ka Eesti Kongressi liige. 18. septembrist 1991 kuulus ta Keskerakonda.
Peeter Lutt

Peeter Lutt (11. august 1947 Kaarli – 22. detsember 1994) oli eesti poliitik ja majandijuht.
Ta lõpetas aastal 1965 Mustla Keskkooli ja aastal 1970 Eesti Põllumajanduse Akadeemia põllumajanduse mehhaniseerimise erialal.
Ta töötas aastatel 1970–1972 Gagarini nimelises näidissovhoostehnikumis. Aastatel 1972–1973 töötas ta kalurikolhoosis "Pärnu Kalur", aastatel 1973–1980 "Säde" sovhoosis peainsenerina, aastatel 1980–1991 Tori katsesovhoosi direktorina.
Aastatel 1990–1992 oli ta Eesti Vabariigi Ülemnõukogu saadik, ta kuulus maasaadikute rühma ja oli riigikaitsekomisjoni liige. Samuti oli ta Eesti Kongressi saadik ja Põhiseaduse Assamblee liige.
Pärast Ülemnõukogust lahkumist näitas ta oma võimekust ettevõtte juhina, pankrotistunud piimakombinaadist sai AS Pärnu Meierei, mille direktorina töötas ta surmani.
1992. aasta Riigikogu valimistel kandideeris ta Valimisliidus "Kindel Kodu", ta sai 426 ning ta ei osutunud valituks. 1993. aasta kohaliku omavalitsuse volikogude valimistel kandideeris ta Tori vallavolikokku Eesti Maaliidu nimekirjas, ta sai 35 häält ning ta osutus valituks.
Ta oli aastatel 1976–1989 NLKP liige.
Peeter Lutt suri 22. detsembril 1994 ja ta saadeti 29. detsembril 1994 Tori kirikust Viljandi Metsakalmistule.
Auri Jürna

Auri Rebecca Jürna (sündinud 17. detsembril 1984) on eesti lavastaja. 
Auri Jürna lõpetas 2006. aastal Tartu Ülikool eesti kirjanduse erialal, õppides kõrvalerialana teatriteadust. 2012. aastal lõpetas ta Eesti Muusika- ja Teatriakadeemia lavakunstikooli lavastaja erialal (25.lend). Aastatel 2014–2016 õppis ta Eesti Muusika- ja Teatriakadeemia Lavakunstikoolis magistriõppes teatripedagoogikat ja psühholoogiat, 
Aastatel 2005–2007 oli Auri Jürna raamatusarja "Värske Raamat" tegevjuht ja toimetaja, aastatel 2006–2007 ajakirja Värske Rõhk luuletoimetaja, 2007. aastal ajakirja Avenüü toimetaja ja autor. 2006. aastal töötas ta ka Vaal Galeriis assistendina. 
2008. aastal oli Auri Jürna Eesti Kirjanike Liidu kirjanduslike kolmapäevade projektijuht.
2011. aastal oli ta Tallinna Toomklubis lavastaja-trupijuht. Aastatel 2012–2017 oli Eesti Muusika- ja Teatriakadeemia lavakunstikoolis õppejõud ja vabakutseline lavastaja. 2016. aastast on ta rahvusooperi Estonia lavastuse assistent.
Eesti Muusika- ja Teatriakadeemia ooperistuudios on ta lavastanud katkendeid ooperitest.
Ta on tegutsenud ka Giorgio Bongiovanni ("Salaabielu", EMTA ooperistuudio lavastus Estonia laval), Christian Römeri ("Black Rider", VAT Teatri lavastus Kultuurikatlas) ja Ain Mäeotsa ("Peko", Vanemuise teatri lavastus Värska laululaval) assistendi, VAT Teatri lavastuse "Tsaar Saltaan" dramaturg-kaaslavastaja ja näitlejana Hardi Volmeri filmis "Elavad pildid" ning Elmo Nüganeni lavastuses "Jumala Narride Vennaskond" Tallinna Linnateatri Põrgulaval. 
Lisaks on ta töötanud harrastusteatrite näitejuhi ja teinud kaastööd ajakirjandusväljaannetele.
Isiklikku.
Ta on Vello Jürna tütar.
Gabriela Urm

Gabriela Urm (varem Gabriela Liivamägi; sündinud 21. septembril 1980) on eesti kunstnik, fotograaf ja graafiline disainer. 
Ta on õppinud Tartu Kõrgemas Kunstikoolis meedia- ja reklaamikunsti ning Eesti Kunstiakadeemias. 
Fotograafi ja kujundajana on ta teinud koostööd eesti teatrite, filmiettevõtete, moedisainerite ja kirjastustega ning esinenud mitmel grupinäitusel.
Ta on olnud fotograaf eesti filmides "Idioot" (2011), "Kertu" (2013), "Polaarpoiss" (2016), "November" (2017), "Põrgu Jaan" (2018), "Skandinaavia vaikus" (2019) ja "Viimased" (2020). 
Kunstnikuna on osalenud lavastustes "Neetud" (Rakvere Teater 2012) ja "Ilusad inimesed" (Tartu Uus Teater), videokujundajana lavastuses "Teineteiseta" (Vanemuine 2019).
Millsi maakond (Texas)

Millsi maakond ("Mills County") on maakond USA-s Texase osariigi keskosas Edwardsi platool. Geograafilised koordinaadid on 31°50' N, 98°59' W.
Maakonna halduskeskus on Goldthwaite.
Maakonna pindala on 1942 km², millest 5 km² moodustab veepindala.
Elanike arv oli 2010. aasta rahvaloenduse järgi 4936. Aastal 2000 oli elanike arv 5131.
Ajalugu.
Millsi maakond moodustati 1887. aastal Browni, Comanche'i, Hamiltoni ja Lampasase maakonna osadest. Maakond on nime saanud Texase Riigikohtu kohtuniku John T. Millsi järgi.
Hiina Kesktelevisiooni peakontor

Hiina Kesktelevisiooni peakontor on 234 m kõrgune 44-korruseline pilvelõhkuja Hiina Rahvavabariigis Pekingi keskses ärirajoonis (Beijing Central Business District) Guanghua teel Kolmandal Idaringteel. Hoones asub Hiina Kesktelevisiooni (China Central Television, CCTV) peakontor, mis paiknes varem 15 km läänes, Hiina Kesktelevisiooni hoones aadressil Fuxini tee 11. Hoonet hakati ehitama 1. juunil 2004, fassaad valmis 2008. aasta jaanuaris. Ehitus venis tulekahju tõttu, mis 2009. aasta veebruaris puhkes kõrvalasuvas Pekingi televisiooni kultuurikeskuses. Hoone valmis 2012. aasta mais.
Hoone vastutavasd arhitektid on Rem Koolhaas ja Ole Scheeren arhitektuuribüroost Office for Metropolitan Architecture, keeruka insenerilahenduse valmistas Arup. Hoones on 75 lifti, selle kogupindala on 389,079 m2. Hoone hiinakeelne hüüdnimi oleks tõlkes "bokserid" või "šortsid".
Plymouthi maakond

Plymouthi maakond ("Plymouth County") on maakond USA-s Massachusettsi osariigis. Geograafilised koordinaadid on 41°99' N, 70°74' W.
Maakonna halduskeskused on Plymouth ja Brockton.
Maakonna pindala on 2832 km², millest 1120 km² moodustab veepindala.
Elanike arv oli 2010. aasta rahvaloenduse järgi 494 919. Aastal 2000 oli elanike arv 472 822.
Ajalugu.
Plymouthi maakond moodustati 1685. aastal.
Plymouthi maakond (Iowa)

Plymouthi maakond ("Plymouth County") on maakond USA-s Iowa osariigis. Geograafilised koordinaadid on 42°44' N, 96°13' W.
Maakonna halduskeskus on Le Mars.
Maakonna pindala on 2238 km², millest 1 km² moodustab veepindala.
Elanike arv oli 2010. aasta rahvaloenduse järgi 24 986. Aastal 2000 oli elanike arv 24 849.
Ajalugu.
Plymouthi maakond moodustati 15. jaanuaril 1851.
Mart Madissoon

Mart Madissoon (sündinud 27. augustil 1941 Eaveres) on Eesti poliitik.
Ta on lõpetanud 1961. aastal Pärnu-Jaagupi Keskkooli ja 1966. aastal Eesti Põllumajanduse Akadeemia.
Ta töötas aastatel 1966–1971 Põlva Põllumajandusvalitsuses vanemagronoomina, 1971–1981 peaagronoomina, 1981–1988 Põllumajandusvalitsuse juhatajana ja Põlva ATK esimehena. 
Aastatel 1988–1990 oli ta EKP Põlva Rajoonikomitee I sekretär.
Aastatel 1990–1992 oli ta Eesti Vabariigi Ülemnõukogu liige; ta oli halduskomisjoni liige ja ühtlasi Põlva maavolikogu liige. 20. augustil 1991 hääletas ta Eesti iseseisvuse taastamise poolt.
Aastatel 1993–1998 töötas ta Eesti Ühispangas, aastatel 1998–2003 oli Põlva maavanem.
Ta oli aastatel 1970–1990 NLKP liige, 1991–1993 kuulus Eesti Maaliitu ja 1995–1998 Koonderakonda.
Pocahontase maakond

Pocahontase maakond ("Pocahontas County") on maakond USA-s Lääne-Virginia osariigis. Geograafilised koordinaadid on 38°32' N, 80°01' W.
Maakonna halduskeskus on Marlinton.
Maakonna pindala on 2440 km², millest 5 km² moodustab veepindala.
Elanike arv oli 2010. aasta rahvaloenduse järgi 8719. Aastal 2000 oli elanike arv 9131.
Ajalugu.
Pocahontase maakond moodustati 21. detsembril 1821 Pendletoni, Randolphi ja Bathi maakonna osadest.
Pocahontase maakond (Iowa)

Pocahontase maakond ("Pocahontas County") on maakond USA-s Iowa osariigis. Geograafilised koordinaadid on 42°44' N, 94°40' W.
Maakonna halduskeskus on Pocahontas.
Maakonna pindala on 1500 km², millest 4 km² moodustab veepindala.
Elanike arv oli 2010. aasta rahvaloenduse järgi 7310. Aastal 2000 oli elanike arv 8662.
Ajalugu.
Pocahontase maakond moodustati 1851. aastal Pendletoni, Randolphi ja Bathi maakonna osadest.
Alar Maarend

Alar Maarend (sündinud 26. septembril 1960 Amblas) on eesti poliitik, pedagoog ja Eesti NSV parteitöötaja.
Ta on lõpetanud 1978. aastal Ambla Keskkooli ja 1983. aastal Tartu Riikliku Ülikooli füüsikuna.
Ta töötas aastatel 1983–1984 õpetajana Paide Keskkoolis, 1984–1987 üldainete õpetajana Paide Kutsekeskkoolis ja 1987–1990 EKP Paide Rajoonikomitees parteifunktsionäärina.
Aastatel 1990–1992 oli ta Eesti Vabariigi Ülemnõukogu liige, kus ta oli väliskomisjoni sekretär ning ajakirjanduskomisjoni ja eetikakomisjoni liige.
Aastatel 1992–1993 oli ta Mainor Eko asedirektor; 1994. aastal AS Marel direktor ja Eesti Hoiupanga Järve regiooni direktor; 1995. aastal AS A.M.O. Fond direktor. Aastatel 1995–1999 oli ta AEG kodumasinate müügi- ja turundusdirektor ning müügidirektor Baltikumis. 1999. aastast on ta Electrolux Eesti AS juhataja ja peadirektor.
Ta oli aastatel 1983–1990 NLKP liige. 8. jaanuarist 1995 kuulub Reformierakonda. Ta kandideeris 1992. aastal Riigikokku (valimisliidu Kindel Kodu nimekirjas) ning 1999. ja 2005. aastal (mõlemal korral Reformierakonna nimekirjas) Paide linnavolikokku, kuid ei osutunud valituks.
Bourboni maakond

Bourboni maakond ("Bourbon County") on maakond USA-s Kentucky osariigis. Geograafilised koordinaadid on 38°20' N, 84°21' W.
Maakonna halduskeskus on Paris.
Maakonna pindala on 755 km², millest 1 km² moodustab veepindala.
Elanike arv oli 2020. aasta rahvaloenduse järgi 20 252, 2010. aasta rahvaloenduse järgi 19 985. Aastal 2000 oli elanikke 19 360.
Ajalugu.
Bourboni maakond moodustati 17. oktoobril 1785 Fayette'i maakonna osast. Maakond on nime saanud Prantsusmaa Bourbonide dünastia järgi.